C 132/208
HU
Az Európai Unió Hivatalos Lapja
2022.3.24.
2021. október 7., csütörtök
P.
mivel 2021. szeptember 30-án az etióp külügyminisztérium az ENSZ személyzetének hét tagját (az UNICEF, az ENSZ Emberi Jogi Főbiztosának Hivatala (OHCHR) és az UNOCHA kötelékéből) Etiópiában nemkívánatos személynek minősítették;
Q.
mivel a Tigrében és a szomszédos régiókban időszakosan korlátozták és leállították az internetet és a távközlést; mivel újságírókat támadtak meg, és számos médiaorgánum engedélyét felfüggesztették, ami akadályozza a helyzet helyszíni nyomon követését; mivel az alapvető szolgáltatások – köztük a villamosenergia- és banki szolgáltatások – továbbra is korlátozottak;
R.
mivel Etiópiában a jelenlegi instabil helyzet az etnikai megosztottság és az etnikai feszültség hosszú múltjára vezethető vissza;
S.
mivel Etiópia mint többnemzetiségű állam egysége nagy jelentőséggel bír a régió és az afrikai kontinens egészének stabilitása szempontjából;
T.
mivel több mint 110 milliós népessége és Afrika szarvához közeli stratégiai elhelyezkedése folytán Etiópia az afrikai kontinens kulcsfontosságú országa, és az EU és tagállamai potenciális stratégiai partnere;
U.
mivel a világ vezető humanitárius adományozójaként az EU – humanitárius finanszírozása révén – továbbra is szolidaritást vállal a rászorulókkal; mivel az EU az etiópiai konfliktus kezdete óta következetesen kiállt a humanitárius segítség teljes körű és akadálytalan célba juttatásának biztosítása mellett, a nemzetközi humanitárius joggal összhangban;
V.
mivel az EU humanitárius fellépéséről szóló, nemrégiben elfogadott közleménye előirányozza azon folyamatok megerősítését, amelyek a nemzetközi humanitárius jog előmozdítását és alkalmazását következetesen külső fellépéseink középpontjába helyezik;
W. mivel a Szomszédsági, Fejlesztési és Nemzetközi Együttműködési Eszköz – Globális Európa (NDICI-Globális Európa) kiemelt cselekvési területnek tekinti a humán fejlődést, a kormányzást és a békeépítést Etiópiában, ahol a többéves indikatív program 65 %-a e területekre irányul; X.
mivel a Bizottság az Etiópiában szükséget szenvedők támogatására 2021-ben már mozgósított és lekötött 53,7 millió EUR összegű humanitárius finanszírozás részeként a válság közelmúltbeli fejleményeinek kezelése érdekében 5 millió EUR értékű humanitárius fellépést finanszírozott Amhara és Afar területén; mivel 118 millió EUR-t mozgósítottak Tigré tartomány és a Szudánban lévő etióp menekültek támogatására; mivel a jelenlegi konfliktus következtében az EU elhalasztotta az Etiópiának nyújtott költségvetési támogatás folyósítását;
Y.
mivel 2021 szeptemberében az EU megpróbált humanitárius légi hidat szervezni a Bizottság Európai Polgári Védelem és Humanitárius Segítségnyújtási Műveletek Főigazgatóságán (DG ECHO) keresztül annak érdekében, hogy a sürgősen szükséges segélyszállítmányokat eljuttassa a tigréi régióba, de az etióp kormány jelentős akadályokat gördített ez elé; mivel ennek eredményeként csak egyetlen uniós humanitárius légi járat indulhatott útnak, és humanitárius szállítmányának csak kis részét sikerült célba juttatni;
Z.
mivel 2021. június 21-én az EU Annette Webert nevezte ki az EU Afrika szarváért felelős új különleges képviselőjévé; mivel az alelnök/főképviselő megbízatását követően Pekka Haavisto finn külügyminiszter idén kétszer látogatást tett a régióban, hogy megvitassák az etiópiai válságot és annak regionális hatásait;
AA.
mivel 2021. augusztus 26-án az Afrikai Unió Olusegun Obasanjo volt nigériai elnököt nevezte ki, hogy közvetítsen a konfliktusban; AB.
mivel 2018 decemberében Etiópia újonnan felállított kormánya létrehozta az Etióp Megbékélési Bizottságot és a Békeügyi Minisztériumot; mivel a létrehozásukat követően kialakult nehéz helyzetben eddig egyik intézménynek sem sikerült teljesítenie eredeti megbízatását, amely a béke ösztönzése, valamint az etiópiai fegyveres konfliktusok megelőzése és megoldása lett volna; AC. mivel a folyamatban lévő konfliktus során az Abij Ahmed által vezetett Etiópiai Jóléti Párt egy olyan általános választás nyertesének nyilvánította magát, amelyet az ellenzéki pártok bojkottáltak, és amelynek eredményét nem fogadták el; mivel Tigrében nem került sor választásra; mivel az EU nem küldött választási megfigyelő missziót;